ΠΡΟΣ

· Δ.Σ. ΠΑΝΕΠΙΣΤΗΜΙΑΚΟΥ ΓΕΝΙΚΟΥ ΝΟΣΟΚΟΜΕΙΟΥ ΛΑΡΙΣΑΣ
· ΔΙΟΙΚΗΤΙΚΟ, ΙΑΤΡΙΚΟ, ΝΟΣΗΛΕΥΤΙΚΟ ΠΡΟΣΩΠΙΚΟ ΤΟΥ Π.Γ.Ν.Λ.
· ΙΑΤΡΙΚΟ ΣΥΛΛΟΓΟ ΛΑΡΙΣΑΣ

Ευχαριστήρια Επιστολή
Αξιότιμοι κ. κ.
Με την παρούσα επιστολή θα επιθυμούσα να εκφράσω τις εγκάρδιες ευχαριστίες μου προς το Ιατρικό και Νοσηλευτικό ανθρώπινο δυναμικό της Καρδιολογικής Κλινικής του Π.Γ.Ν.Λ. Κατά την διάρκεια της νοσηλείας μου διαπίστωσα ότι στη συγκεκριμένη κλινική υπάρχει ένα άρτια επιστημονικά καταρτισμένο προσωπικό το οποίο παρά τις καθημερινές αντιξοότητες στο δυσμενές περιβάλλον που έχει διαμορφωθεί τον τελευταίο χρόνο λόγω της πανδημίας, διακρίνεται για το υψηλό αίσθημα ευθύνης, ήθους και καθήκοντος για τον συνάνθρωπο.
Πρώτα από όλους θέλω να ευχαριστήσω τον Διευθυντή της Καρδιολογικής Κλινικής κ. Τρυποσκιάδη Φίλιππο, και κατόπιν όλους τους καρδιολόγους της κλινικής: τον κ. Ανυφαντάκη, τον κ. Παπαμιχάλη, τον κ. Γιακοβή, τον κ. Λεβέντη, τον κ. Οικονόμου, τον κ. Δήμο, την κ. Χαμαϊδή.
Ιδιαίτερα θα ήθελα να ευχαριστήσω τον κ. Ανυφαντάκη για την άμεση ανταπόκριση στην επείγουσα εισαγωγή μου στο ΠΓΝΛ και την ακριβή διάγνωσή του.
Εξ΄ ίσου ευγνώμων αισθάνομαι για τον κ. Παπαμιχάλη ο οποίος ασχολήθηκε με αμέριστο ενδιαφέρον με την αποκατάστασή μου και παρακολούθησε την ανάρρωσή μου.
Θα ήθελα επίσης να ευχαριστήσω το Νοσηλευτικό προσωπικό της Μ.Ε.Θ. της Στεφανιαίας Μονάδας.
Τέλος θα ήταν παράλειψη να μην αναφερθώ και ευχαριστήσω όλο το Νοσηλευτικό και το υπόλοιπο  Προσωπικό της Καρδιολογικής Κλινικής του Π.Γ.Ν. ΛΑΡΙΣΑΣ  για το ήθος, την ευγένεια, τον επαγγελματισμό και το ζεστό χαμόγελο που προσέφεραν σε μένα και σε όλους τους νοσηλευόμενους δημιουργώντας ένα ανθρώπινο, αξιοπρεπές περιβάλλον στο χώρο του Νοσοκομείου.
Το ευχαριστώ είναι ΛΙΓΟ! Εύχομαι να είστε όλοι σας καλά και ο Θεός να σας προσέχει!  Με ειλικρινή εκτίμηση, αμέριστο σεβασμό και απέραντη ευγνωμοσύνη !!!!

Ντούμος  Χρήστος του Χαρισίου
